laion/Wikipedia-Exotic huggingface dataset:
ტოგდერის რეგიონი

ტოგდერი (სომალ. Togdheer, არაბ. تُوجدَير) — რეგიონი სომალის ჩრდილოეთში. რეგიონის ადმინისტრაციული ცენტრია — ბურაო. მდებარეობს არაღიარებული სახელნწიფო სომალილენდის ჩრდილო-დასავლეთში. ტოგდერის რეგიონის ფართობი 2007 წლის მონაცემებით შეადგენდა 38 663 კმ²-ს, ხოლო მოსახლეობის შეფასება 2014 წლის მონაცემებით 721 363 ადამიანს. თანამედროვე ტოგდერის რეგიონის მონაცემები განსხვავებულია იმის გამო, რომ მისი საზღვრები ამჟამად შეცვლილია, კერძოდ, მისი შემადგენლობიდან გამოყოფილია აინის რეგიონი, რომელიც სომალის ავტონომიის ჰატუმოს კონტროლ ქვეშ იმყოფება. ოფიციალურად ესაზღვრება სომალის რეგიონებს: აღმოსავლეთიდან სოლის, ჩრდილო-აღმოსავლეთიდან სანაგს და დასავლეთიდან ვოკუი-გალბიდს, ხოლო სამხრეთიდან ეთიოპიას. სახელწოდება წარმოდგება ადგილობრივი ტოპონიმის დასახელებისგან — მდინარე ტოგ-დერისაგან. ტოგდერის რეგიონი დაყოფილია ოთხ რაიონად: ბურაო ბუჰოდლე ოდვეინე შეიხი ↑ Citypopulation (მოსახლეობის რაოდენობის შეფასება 2014 წელს) ↑ მოსახლეობის რაოდენობის შეფასება 2014 წელს ↑ Districts of Somalia. Statoids. ციტირების თარიღი: 6 December 2013.
ვოკუი-გალბიდის რეგიონი

ვოკუი-გალბიდი (სომალ. Woqooyi Galbeed, არაბ. وقويي جالبيد) — რეგიონი სომალის ჩრდილოეთში. რეგიონის ადმინისტრაციული ცენტრია — ჰარგეისა. მდებარეობს არაღიარებული სახელნწიფო სომალილენდის ჩრდილო-დასავლეთში. ვოკუი-გალბიდის რეგიონის ფართობი 2007 წლის მონაცემებით შეადგენდა 28 836 კმ²-ს, ხოლო მოსახლეობის შეფასება 2014 წლის მონაცემებით 1 242 003 ადამიანს. ოფიციალურად ესაზღვრება სომალის რეგიონებს: დასავლეთიდან ავდალს, ჩრდილო-აღმოსავლეთიდან სანაგს და აღმოსავლეთიდან ტოგდერს, ხოლო სამხრეთიდან ეთიოპიას. ჩრდილოეთიდან მას ეკვრის ადენის ყურის წყლები. რეგიონის ზღვის დონიდან ყველაზე მაღალი წერტილია — ბუურაჰა ვაგარის მთა (2004 მეტრი), რომელიც აღმართულია ბერბერიდან სამხრეთ-აღმოსავლეთით. ვოკუი-გალბიდის რეგიონი დაყოფილია სამ რაიონად: ბერბერა გაბილეი ჰარგეისა ↑ Citypopulation (მოსახლეობის რაოდენობის შეფასება 2014 წელს) ↑ მოსახლეობის რაოდენობის შეფასება 2014 წელს ↑ Wooqoyi Galbeed Region. ციტირების თარიღი: 30 December 2013.
პო დემერონი

პო დემერონი (ინგლ. Poe Dameron) — ერთ-ერთი წამყვანი პერსონაჟი 2015 წლის ფილმში „ვარსკვლავური ომები: ძალის გამოღვიძება“. სიუჟეტის მიხედვით, იგი არის X-ფრთიანი გამანადგურებლის პილოტი, რომელიც გენერალმა ლეია ორგანამ გააგზავნა იმ რუკის მოსაპოვებლად, რომელიც ლუკ სკაიუოკერის ადგილმდებარეობის კოორდინატებს ასახავს. პო არის წინააღმდეგობის პილოტი, აჯანყებულთა ალიანსის მებრძოლის შვილი, რომელსაც შეუძლია ნებისმიერი საფრენი აპარატის მართვა. პო დემერონი StarWars.com-ის Databank-ში პო დემერონი ვუკიპედიაში, „ვარსკვლავური ომების“ ვიკიში ↑ Abrams, Natalie. (April 16, 2015) 10 things we learned from the Star Wars: The Force Awakens panel. Entertainment Weekly. ციტირების თარიღი: May 23, 2015. ↑ Robinson, Joanna. (May 4, 2015) Adam Driver and Lupita Nyong'o's Characters Revealed in Exclusive Star Wars: The Force Awakens Photos. Vanity Fair. ციტირების თარიღი: May 4, 2015. ↑ Databank: Poe Dameron. StarWars.com. ციტირების თარიღი: December 20, 2015.
ჯედაები

ჯედაები (ინგლ. Jedi, /ˈdʒɛˌdaɪ/) — უძველესი რელიგიური, სულიერი და აკადემიური ორგანიზაცია ვარსკვლავური ომების სამყაროდან. იგი წარმოიშვა იავინის ბრძოლამდე დაახლოებით 25.000 წლით ადრე. ჯედაების ორდენში ძირითადად შედიან სხვადასხვა სფეროს წარმომადგენლები — მასწავლებლები, ფილოსოფოსები, ფიზიკოსები, მეცნიერები, დიპლომატები და მემბრძოლეები, რომლებიც ცოდნას და სიბრძნეს წარმოშობაზე უფრო მაღლა აყენებენ. ჯედაები ემსახურებიან და ეხმარებიან სხვებს მოხალისეობრივად. გარდა ძალისა, მათი ძირითადი იარაღი არის სინათლის მახვილი. ფილმების მოყვარულებს შორის ამ ორგანიზაციამ წარმოშვა ნამდვილი მოძრაობა — ჯედაიზმი. ვიკისაწყობში არის გვერდი თემაზე: ჯედაები ჯედაების ორდენი StarWars.com-ის Databank-ში ჯედაების ტაძარი StarWars.com-ის Databank-ში ჯედაები ვუკიპედიაში, „ვარსკვლავური ომების“ ვიკიში ↑ Jedi Order. StarWars.com. ციტირების თარიღი: 28 October 2015. ↑ Chryssides, George D. (2011). Historical Dictionary of New Religious Movements. Ashgate Publishing, Ltd.. ISBN 978-0-810-87967-6.
სითები

სითები (ინგლ. Sith) — ორგანიზაცია ვარსკვლავური ომების სამყაროდან. იგი არის უძველესი კრატოკრატული ვარსკვლავთშორისი მთავრობა, რომელსაც მართავენ ძალის მფლობელები. სითების ორდენმა სითების რამდენიმე იმპერია შექმნა და არსებობის პერიოდში რამდენიმე შემადგენლობა შეიცვალა. ბანიტური ორდენი, მაგალითად, დართ ბეინის მიერ ჩამოყალიბდა. იგი იავინის ბრძოლამდე 1000 წლის განმავლობაში არსებობდა და დასრულდა პალპატინის და დართ ვეიდერის აღსასრულთან ერთად. ვიკისაწყობში არის გვერდი თემაზე: სითები სითები StarWars.com-ის Databank-ში სითების მბრძანებელთა ორდენი ვუკიპედიაში, „ვარსკვლავური ომების“ ვიკიში ↑ Sith. StarWars.com.
მალაქია II

მალაქია II (გვარად გურიელი; დ. 1577 — გ. 1639) — დასავლეთ საქართველოს კათოლიკოს-პატრიარქი 1616-1639 წლებში, გურიის მთავრის გიორგი II გურიელის ძე. 1625-1639 წლებში იყო აგრეთვე გურიის მთავარი. XVII საუკუნის დასაწყისში იყო ჯუმათის ეპისკოპოსი. 1612 წელს მიიღო ცაიშის ეპისკოპოსობა. ცაიშელ-ჯუმათელი მალაქია გახდა დასავლეთ საქართველოს კათოლიკოს-პატრიარქი. მალაქიას კათალიკოსად აღსაყრდების თარიღის შესახებ ლიტერატურაში სხვადასხვა აზრია გამოთქმული: 1605, 1616 და 1619 წელი. ვახუშტი ბატონიშვილისა და ბერი ეგნატაშვილის ცნობით მალაქია დასავლეთ საქართველოს კათალიკოსი იყო კახეთში შაჰ-აბასის პირველი ლაშქრობის დროს (1613-14). 1619-22 წლებში მალაქიმა ხონის ეპისკოპოსობა მიიღო. 1625 წელს გურიის მთავრის ტახტზე დასვა ლევან II დადიანმა, რომელმაც დაამარცხა მამის მკვლელი სიმონ II გურიელი. 1639 წელს მანვე ჩამოაგდო გურიელის ტახტიდან და მთავრად დასვა ვახტანგ II გურიელი. 1658 წელს მალაქია რამდენიმე თვით შემოქმედისა და ჯუმათის ეპისკოპოსის ტახტებზე დაჯდა. მალაქიამ სახელი გაითქვა როგორც უნარიანმა სახელმწიფო და საეკლესიო მოღვაწემ: მოაწესრიგა დასავლეთ საქართველოს საეკლესიო საქმეები, ააგო და შეამკო მრავალი ეკლესია-მონასტერი, მან მოახატინა ცაიშის ტაძარი, ააშენა ჯეგეთას ეკლესია. მისი ინიციატივით შედგა აფხაზეთის საკათალიკოსო გლეხების დიდი დავთარი. მოაწესრიგა საკათალიკოსოს სამეურნეო საქმე, გაზარდა სასახლეების, ყმებისა და მამულების რიცხვი. არქანჯელო ლამბერტის ცნობით სიმდიდრითა და გავლენით აღემატებოდა მთავრებს. ეხმარებოდა ირანის წინააღმდეგ მებრძოლ ქართლისა და კახეთის მეფეებს, აგრეთვე გიორგი სააკაძეს. მალაქია მფარველობას უწევდა კათოლიკე მისიონერებსა და ქართველ კულტურის მოღვაწეებს. 1626 წელს მიიღო წერილი პაპ ურბან VIII-საგან. როცა გაიგო თეატინელ მისიონერთა აღმოსავლეთ საქართველოში ჩასვლის შესახებ, მიიწვია ისინი გურიაში. მალაქიამ მისიონერები დროებით საკუთარ სასახლეში მოათავსა, შემდეგ კი მისცა სახლი და ყველაფერი, რაც კი სჭირდებოდათ. მისიონერები თავიანთ წერილებში ხოტბას ასხამენ კათალიკოსს და თავიანთ მფარველს უწოდებენ. საქართველოს მართლმადიდებელი ეკლესიის მეთაურები დასავლეთ საქართველოს კათოლიკოს-პატრიარქები ლომინაძე ბ., ქართული საბჭოთა ენციკლოპედია, ტ. 6, თბ., 1983. — გვ. 384. ქართველიშვილი თ., „გურიის საეპისკოპოსოები“, თბილისი: „არტანუჯი“, 2006. — გვ. 32-34; 102-109, ISBN 99940-11-89-8. თამარაშვილი მ. „ქართული ეკლესია დასაბამიდან დღემდე“ გვ. 457-461 — „კანდელი“, თბილისი, 1995 თამარაშვილი მ., „ისტორია კათოლიკობისა ქართველთა შორის“, ტფილისი, 1902.
სკაიუოკერების ოჯახი

სკაიუოკერების ოჯახი — ოჯახი „ვარსკვლავური ომების“ სამყაროდან. ამ სერიაში იგი არის გვარი, რომლის წარმომადგენლებს აქვთ კავშირი ძალასთან. სკაიუოკერები არიან სერიის ძირითადი პერსონაჟები. ასეთები, მაგალითად, არიან ლუკ სკაიუოკერი და მისი მამა, ენეკინი. სკაიუოკერების ოჯახი ვუკიპედიაში, „ვარსკვლავური ომების“ ვიკიში
ამიერკავკასიის სამხედრო ოლქი

ამიერკავკასიის სამხედრო ოლქი (რუს. Закавказский Военный Округ, ЗакВО) — საბჭოთა კავშირის სამხედრო ძალების ოპერატიულ-სტრატეგიული ტერიტორიული გაერთიანება დისლოცირებული აზერბაიჯანის, საქართველოსა და სომხეთის საბჭოთა სოციალისტურ რესპუბლიკებში. შტაბ-ბინა მდებარეობდა თბილისში. საბჭოთა კავშირის დაშლის პერიოდში მოიცავდა: მე-4 არმიას (აზერბაიჯანი) მე-7 გვარდიულ არმიას (სომხეთი) 31-ე არმიულ კორპუსს (საქართველო) 34-ე საჰაერო არმიას (შტაბი თბილისში) 171-ე საწვრთნელი ცენტრი. სულ ოლქი ითვლიდა 10 მოტომსროლელ და 2 ავიაციურ დივიზიას, ასევე რამდენიმე პოლკს.
რამონ მაგსაისაი

რამონ მაგსაისაი (დ. 31 აგვისტო, 1907 — გ. 17 მარტი, 1957) — ფილიპინების სახელმწიფო და პოლიტიკური მოღვაწე. ქვეყნის პრეზიდენტი 1953-1957 წწ. მის სახელს ატარებს პრემია, რომელიც ითვლება ნობელის პრემიის აზიურ ვარიანტად. დაიბადა 1907 წელს კ. ლუსონზე. მეორე მსოფლიო ომის შემდეგ მეთაურობდა პარტიზანულ დაჯგუფებას. 1950 წელს პრეზიდენტმა ელპიდიო კირინომ დანიშნა ქვეყნის თავდაცვის მინისტრად. 1953 წელს აირჩიეს პრეზიდენტად. საპრეზიდენტო ვადის გასვლამდე დაიღუპა ავიაკატასტროფაში. მისი თანამდებობა დაიკავა ვიცე-პრეზიდენტმა კარლოს გარსიამ. რამონ მაგსაისაი britannica.com-ზე (ინგლისური)
პატარა საყვარელი მატყუარები (სერიალი)

პატარა საყვარელი მატყუარები (ინგლ. Pretty Little Liars) — ამერიკული დრამატული სერიალი მოზარდებისთვის. იგი დაფუძნებულია ამავე სახელწოდების რომანზე, რომლის ავტორია სარა შეპარდი. სერიალის პრემიერა გაიმართა 2010 წლის 8 ივნისს ტელეკომპანია ABC Family-ზე და პირველი სეზონი დასრულდა 2011 წლის 21 მარტს. რეიტინგი ამ სეზონს მაღალი ჰქონდა, რამაც შემქმნელებს გადააწყვეტინა მასზე მუშაობის გაგრძელება. სერიალის მთავარი რეჟისორი არის ი. მარლენ კინგი. ამბავი ხდება როუზვუდში, გამოგონილ პატარა ქალაქში. სერიალი მთავარი პერსონაჟია ოთხი გოგონა, რომლებიც მათი საუკეთესო მეგობრის, ელისონის გაუჩინარებიდან ერთი წლის შემდეგ კვლავ იკრიბებიან. შეხვედრის ადგილას მათ ხვდებათ შეტყობინება ანონიმ A-სგან, რომელმაც მათი ყველა საიდუმლო იცის. საყვარელ მატყუარებს აქვს მრავალი ჯილდო მიღებული, როგორიცაა : Teen Choice Awards, People's Choice Awards, Banff Television Festival, NewNowNext Awards და ა.შ. ოფიციალური საიტი „პატარა საყვარელი მატყუარები (სერიალი)“ — კინოფილმების ინტერნეტ-მონაცემთა ბაზა (ინგლისური) „პატარა საყვარელი მატყუარები“ საიტზე TV.com
სერხიო ოსმენია

სერხიო ოსმენია (დ. 9 სექტემბერი, 1878 — გ. 19 ოქტომბერი, 1961) — ფილიპინების სახელმწიფო და პოლიტიკური მოღვაწე. ფილიპინების პრეზიდენტი (1944-1946 წწ.), ვიცე-პრეზიდენტი (1936-1944 წწ.) და სენატის პეზიდენტი (1922-1934 წწ.). დაიბადა 1878 წელს ქალაქ სებუში. სან-კალოსის კოლეჯის დასრულების შემდეგ სწავლა გააგრძელა მანილის უნივერსიტეტში. 1935 წელს აირჩიეს ვიცე-პრეზიდენტად. მანუელ კესონის გარდაცვალების შემდეგ გახდა ქვეყნის პრეზიდენტი და ამ თანამდებობაზე დარჩა 1946 წლამდე. სერხიო ოსმენია ovp.gov.ph-ზე დაარქივებული 2013-05-08 საიტზე Wayback Machine.
იტალო-ვესტერნი

იტალო-ვესტერნი, სპაგეტი ვესტერნი — ვესტერნის ჟანრის ფილმების ერთ-ერთი ქვემიმდინარეობა, რომელიც წარმოიშვა 1960-იანი წლების შუაში სერჯო ლეონეს ვესტერნების პოპულარობის შედეგად. ამ ტერმინით აღნიშნავდნენ იტალიელი რეჟისორების მიერ გადაღებულ ვესტერნებს. ტერმინი პირველად ესპანელმა ჟურნალისტმა ალფონსო სანჩესმა გამოიყენა. იტალო-ვესტერნების უმრავლესობა იტალიურ ენაზე გამოდიოდა ან არ ჰქონდა ერთი ოფიციალური ენა. ტიპური იტალო-ვესტერნისთვის დამახაასიათებელია იტალიელი რეჟისორი, იტალიელებითა და ესპანელებით დაკომპლექტებული ტექნიკური ჯგუფი და სხვადასხვა ეროვნების სამსახიობო ანსამბლი. 1960-80 წლებში 600-ზე მეტი იტალო-ვესტერნი იქნა გადაღებული. მათგან ყველაზე ცნობილებს მიეკუთვნება სერჯო ლეონეს გადაღებული „დოლარის ტრილოგია“: „ერთი მუჭა დოლარისთვის“ (1964), „რამდენიმე დოლარით მეტი“ (1965) და „კარგი, ცუდი და ბოროტი“ (1966). The Spaghetti Western Database 10,000 Ways to Die დაარქივებული 2006-05-05 საიტზე Wayback Machine. Book about Spaghetti Westerns made between 1963 and 1973, released under a Creative Commons license by its author Alex Cox.
უოლ-სტრიტის მგელი (2013 წლის ფილმი)

უოლ-სტრიტის მგელი (ინგლ. The Wolf of Wall Street) — მარტინ სკორსეზეს 2013 წლის ამერიკული ბიოგრაფიული ფილმი. ფილმი დაფუძნებულია ჯორდან ბელფორტის ამავე სახელწოდების მემუარებზე. თავად ბელფორტი სწორედ უოლ-სტრიტის მგლის სახელით იყო ცნობილი. ფილმი გადმოსცემს ნიუ-იორკელი ბროკერის გამდიდრების ისტორიას. დიკაპრიომ მიიღო ოქროს გლობუსი საუკეთესო მსახიობი კაცისთვის მიუზიკლსა ან კომედიაში. ლეონარდო დიკაპრიო — ჯორდან ბელფორტი ჯონა ჰილი — დონი აზოფი მარგო რობი — ნაომი ლაპალია მეთიუ მაკ-კონეჰი — მარკ ჰანა რობ რაინერი — მაქს ბელფორტი ჟან დიუჟარდენი — ჟან-ჟაკ სორელი შეგიძლიათ იხილოთ მედიაფაილები თემაზე „უოლ-სტრიტის მგელი“ ვიკისაწყობში. ოფიციალური საიტი „უოლ-სტრიტის მგელი“ — კინოფილმების ინტერნეტ-მონაცემთა ბაზა (ინგლისური) „უოლ-სტრიტის მგელი“ — Allmovie-ზე „უოლ-სტრიტის მგელი“ — Box Office Mojo-ზე „უოლ-სტრიტის მგელი“ — Rotten Tomatoes ↑ McClintock, Pamela (December 24, 2013). „Box Office: 'Wolf of Wall Street' Devouring '47 Ronin,' 'Walter Mitty' on Crowded Christmas“. The Hollywood Reporter. ციტირების თარიღი: February 12, 2014. ↑ 2.0 2.1 The Wolf of Wall Street (2013). Box Office Mojo. ციტირების თარიღი: October 27, 2014.
ჩრდილოეთ ირლანდიის ეროვნული საფეხბურთო ნაკრები

ჩრდილოეთ ირლანდიის ეროვნული საფეხბურთო ნაკრები (ირლ. Foireann sacair náisiúnta Thuaisceart Éireann, ინგლ. Northern Ireland national football team‎) წარმოადგენს ჩრდილოეთ ირლანდიას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს ირლანდიის ფეხბურთის ასოციაცია. განახლდა: 2022 წლის 12 ივნისს   მწვანე ფონზე ნაჩვენებია მოქმედი ფეხბურთელები განახლდა: 2022 წლის 12 ივნისს   მწვანე ფონზე ნაჩვენებია მოქმედი ფეხბურთელები პიტერ დოჰერთი (1951–1962) ბერტი პიკოკი (1962–1967) ბილი ბინგემი (1967–1971) ტერი ნეილი (1971–1975) დეივ კლიმენტსი (1975–1976) დენი ბლენჩფლოუერი (1976–1979) ბილი ბინგემი (1980–1994) ბრაიან ჰამილტონი (1994–1998) ლოური მაკმანამი (1998–1999) სემი მაკლროი (2000–2003) ლოური სანჩესი (2004–2007) ნაიჯელ უორთინგტონი (2007–2011) მაიკლ ონილი (2011–) ჩრდილოეთ ირლანდიის ფეხბურთის ფედერაციის საიტი ჩრდილოეთ ირლანდიის ეროვნული საფეხბურთო ნაკრები Twitter-ზე
ჰარგეისა

ჰარგეისა (სომალ. Hargeysa, არაბ. هرجيسا) — ქალაქი სომალიში, არაღიარებული სახელმწიფო სომალილენდის დიდი ქალაქი და დედაქალაქი, სომალიში მაცხოვრებელთა რაოდენობით მეორე ქალაქი მოგადიშოს შემდეგ. ჰარგეისა იყო ბრიტანეთის სომალის ადმინისტრაციული ცენტრი 1941 წლიდან 1960 წლამდე. 1960 წელს ბრიტანეთის სომალი შეუერთდა სომალის რესპუბლიკას. ქალაქი მდებარეობს ზღვის დონიდან 1250—1300 მეტრ სიმაღლეზე. ქალაქში მოქმედებს 1958 წელს ბრიტანეთის სომალის რეჟიმის დროს აშენებული ჰარგეისას საერთაშორისო აეროპორტი (ინგლ. Egal International Airport). მას მოდერნიზება ჩაუტარდა 1991 წელს. ქალაქის ტრანსპორტი წარმოდგენილია რეისული ავტობუსებით და ტაქსებით. ქალაქში არსებობს რამდენიმე უმაღლესი სასწავლო დაწესებულება, ჰარგეისას უნივერსიტეტის ჩათვლით. ქალაქში არსებობს ძეგლი გამანადგურებელი «მიგ-ის» სახით. 1980-იანი წლების ბოლოს, როდესაც სომალის ცენტრალურმა ხელისუფლებამ დაკარგა კონტროლი რეგიონზე, ქალაქი განიცდიდა ჰაერიდან დაბომბას. ჰარგეისას გარს ეკვრის სავანები, სადაც შეიძლება შევხვდეთ ნაირფეროვან ველურ ცხოველებს: ლომებს, ჯიქებს, სომალურ ველურ ვირებს და სხვა. Hargeisa City Government web Site დაარქივებული 2017-06-16 საიტზე Wayback Machine. Hargeisa street scenes ↑ Demographia World Urban Areas. Demographia. ციტირების თარიღი: 19 March 2015.
ბაიდოა

ბაიდოა (სომალ. Baydhabo, არაბ. بيدوا) — ქალაქი სომალის ცენტრალური ნაწილის სამხრეთ-დასავლეთში. მდებარეობს ქვეყნის დედაქალაქ მოგადიშოდან ჩრდილო-დასავლეთით 256 კმ-ში (ავტოგზით), ზღვის დონიდან 440 მეტრ სიმაღლეზე. ბეის რეგიონის რეგიონის ადმინისტრაციული ცენტრი. 2012 წლის მონაცემებით ქალაქის მოსახლეობის რაოდენობა შეადგენს 157 500 ადამიანს; მოსახლეობა, უპირველეს ყოვლისა, წარმოდგენილია სომალის კლანებით — დიგილი და მირიფლე, რომლებიც ერთად რაჰანვინის სახელით არიან ცნობილი. დღეისათვის ქალაქს აკონტროლებენ ეთიოპელი სამხედროები და AMISOM-ის სამშვიდობო ძალების რაზმები. ↑ Baydhabo, Somalia Page. Fallingrain Global Gazetteer. ციტირების თარიღი: 2013-12-27. ↑ Somalia City & Town Population. Tageo.com. Retrieved on 2011-12-15.
დარენ მონაჰენი

დარენ მონაჰენი (ინგლ. Darren Monahan) — ამერიკელი ვიდეო თამაშების პროგრამისტი, ვიდეო თამაშების მწარმოებელი კომპანიის Obsidian Entertainment-ის საინფორმაციო სამსახურის უფროსი, პროდიუსერი და კომპანიის ერთ-ერთი დამაარსებელი. მონაჰენი 10 წელზე მეტია რაც მოღვაწეობს ვიდეო თამაშების ინდუსტრიაში, რომელიც ამ ხნის განმავლობაში მუშაობდა სხვადასხვა კომპანიებში, მათ შორის Interplay Entertainment-სა და Black Isle Studios-ში, სადაც იგი მუშაობდა აღმასრულებელ პროდიუსერად კომპანიისთვის. როგორც პროდიუსერი ხელმძღვანელობდა „Icewind Dale“ და „Baldur's Gate: Dark Alliance“ შექმნას. დარენ მონაჰენი საიტზე MobyGames, ↑ Greg Orlando (1 ოქტომბერი, 2004). „Black Knights: Obsidian takes charge of LucasArts' golden goose“. Xbox Nation. p. 60. შეამოწმეთ თარიღის პარამეტრი |date=-ში (დახმარება) ↑ „The Knights of New Vegas: How Obsidian Survived Countless Catastrophes And Made Some Of The Coolest Role-Playing Games Ever“. Kotaku. 18 დეკემბერი, 2012. შეამოწმეთ თარიღის პარამეტრი |date=-ში (დახმარება)
Uncut (ჟურნალი)

Uncut (აგრეთვე ცნობილი როგორც UNCUT) — ყოველთვიური ბრიტანული ჟურნალი, რომელიც ლონდონში გამოიცემა. მისი ძირითადი თემაა მუსიკა, თუმცა ჟურნალი მიმოიხილავს როგორც ფილმებს, ასევე წიგნებს. ჟურნალს აქვს სპეციალური დამატება Uncut Legends, რომლის ესა თუ ის გამოცემა მთლიანად ეძღვნება ერთ შემსრულებელს. uncut.co.uk ↑ http://www.completemusicupdate.com/article/uncut-editor-allan-jones-steps-down/
სერბეთის ეროვნული საფეხბურთო ნაკრები

სერბეთის ეროვნული საფეხბურთო ნაკრები (სერბ. Фудбалска репрезентација Србије‎) წარმოადგენს სერბეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სერბეთის ფეხბურთის ფედერაცია. სლობოდან სანტრაჩი (1994–1998) მილან ჟივადინოვიჩი (1998–1999) ვუიადინ ბოშკოვი (1999–2000) ილია პეტკოვიჩი (2000–2001) მილოვან დორიჩი (2001) ბოშკოვი-ჩურკოვიჩი-სავიჩევიჩი (2001) დეიან სავიჩევიჩი (2001–2003) ილია პეტკოვიჩი (2003–2006) ხავიერ კლემენტე (2006–2007) მიროსლავ ჯუკიჩი (2007–2008) რადომირ ანტიჩი (2008–2010) ვლადიმირ პეტროვიჩი (2010–2011) რადოვან ჩურჩიჩი (2011–2012) სინიშა მიხაილოვიჩი (2012–2013) ლიუბინკო დრულოვიჩი (2014) დიკ ადვოკაატი (2014) რადოვან ჩურჩიჩი (2014–) 2014 წლის ივლისიდან სერბეთის ნაკრების ფორმებს კერავს ინგლისური კომპანია Umbro.
ხოსე ლაურელი

ხოსე ლაურელი (დ. 9 მარტი, 1891 — გ. 6 ნოემბერი, 1959) — ფილიპინების სახელმწიფო და პოლიტიკური მოღვაწე. იაპონიის მიერ მეორე მსოფლიო ომის პერიოდში შექმნილი მარიონეტული სახელმწიფოს ფილიპინების მეორე რესპუბლიკის პრეზიდენტი 1943–1945 წლებში. ფილიპინებში მიიჩნევა ქვეყნის მესამე პრეზიდენტად. მეორე მსოფლიო ომის პერიოდში თანამშრომლობდა იაპონიის მთავრობასთან. 1943 წელს აირჩიეს ფილიპინების მეორე რესპუბლიკის პრეზიდენტად. 1945 წელს იაპონიიის კაპიტულაციის შემდეგ ლაურელმა დაითხოვა მთავრობა, მალევე ამერიკის სამხედრო ძალებმა დააპატიმრეს და გამოკეტეს ტოკიოს ციხე სუგამოში. 1946 წელს დაბრუნდა ფილიპინებში. 1948 წელს პრეზიდენტმა მანუელ როხასმა შეიწყალა. 1951 წელს აირჩიეს სენატში. იყო პრეზიდენტ რამონ მაგსაისაის მომხრე საპრეზიდენტო არჩევნებში. პოლიტიკიდან წავიდა 1957 წელს. გარდაიცვალა 1959 წელს. Zaide, Gregorio F. (1984). Philippine History and Government. National Bookstore Printing Press.  Sevilla, Victor J. (1985). Justices of the Supreme Court of the Philippines Vol. I. Quezon City, Philippines: New Day Publishers, გვ. 79–80, 174–176. ISBN 971-10-0134-9.  Malcolm, George A. (1957). American Colonial Careerist. United States of America: Christopher Publishing House, გვ. 103–104, 96–97, 139, 249–251.  Aluit, Alfonso (1994). By Sword and Fire: The Destruction of Manila in World War II February 3 – March 3, 1945. Philippines: National Commission for Culture and the Arts, გვ. 134–138. ISBN 971-8521-10-0.  Ocampo, Ambeth [1995] (2000). „The Irony of Tragedy“, Bonifacio's Bolo, 4th, Pasig City: Anvil Publishing, გვ. 60–61. ISBN 971-27-0418-1.
ელპიდიო კირინო

ელპიდიო კირინო (დ. 16 ნოემბერი, 1890 — გ. 28 თებერვალი, 1956) — ფილიპინების სახელმწიფო და პოლიტიკური მოღვაწე. ქვეყნის მე-6 პრეზიდენტი 1948-1953 წწ. დაიბადა 1890 წელს კ. ლუსონზე, სამხრეთ ილოკოსის პროვინციის ქალაქ ვიგანში. 1915 წელს დაამსრულა ფილიპინების უნივერსიტეტის იურიდიული ფაკულტეტი. მეორე მსოფლიო ომამდე მანუელ კესონის ადმინისტრაციაში ეკავა ფინასთა და შემდეგ შინაგან საქმეთა მინისტრის თანამდებობები. ომის პერიოდში იაპონელებმა ციხეში გამოკეტეს. 1946 წლიდან ვიცე-პრეზიდენტია, ხოლო მანუელ კესონის გარდაცვალების შემდეგ პრეზიდენტის თანამდებობას იკავებს. 1949 წელს იგი კვლავ აირჩიეს პრეზიდენტად. 1953 წელს არჩევნები წააგო რამონ მაგსაისაისთან. გარდაიცვალა კესონ-სიტში 1956 წელს. ელპიდიო კირინო
კარლოს გარსია

კარლოს გარსია (დ. 4 ნოემბერი, 1896 — გ. 14 ივნისი, 1971) — ფილიპინების სახელმწიფო და პოლიტიკური მოღვაწე. ქვეყნის პრეზიდენტი 1957-1961 წწ. დაიბადა 1896 წელს. 1925 წელს დაიწყო პოლიტიკური კარიერა. 1925-1931 წლებში ფილიპინების კონგრესის წევრია. 1931-1946 წლებში ბოხოლიის გუბერნატორია. 1941-1953 წლებში სენატის წევრია. 1953-1957 წლებში ქვეყნის ვიცე-პრეზიდენტი და საგარეო საქმეთა მინისტრია, ხოლო 1957-1961 წლებში კი პრეზიდენტი. გარდაიცვალა 1971 წელს, დაკრძალულია მანილის საკათედრო ტაძარში. კარლოს გარსია www.ovp.gov.ph-ზე დაარქივებული 2013-05-08 საიტზე Wayback Machine. (ინგლისური)
ბერბერა

ბერბერა (სომალ. Barbara, არაბ. بربرة) — ქალაქი სომალის ჩრდილო-დასავლეთში. დღეისათვის ქალაქს აკონტროლებს თვითგამოცხადებული სახელმწიფო სომალილენდი. იგი ყველაზე უფრო დაცული პორტია ადენის ყურის სამხრეთ სანაპიროზე. ქალაქი იყო ბრიტანეთის სომალის ადმინისტრაციული ცენტრი 1941 წლამდე. ღრმაწყლიანი პორტის მშენებლობა დამთავრდა 1969 წელს საბჭოთა სამხედრო მშენებლების დახმარებით. სამოქალაქო ომამდე სომალიში ის გამოიყენებოდა, როგორც საბჭოთა სამხედრო-საზღვაო ბაზა, ხოლო შემდგომში მას იყენებდა აშშ. დღეისათვის გამოიყენება სავაჭრო პორტის სახით. საზღვაო გზით დაკავშირებულია იემენის ქალაქ ადენთან, რომელიც მდებარეობს 255 კმ ჩრდილოეთით. საავტომობილო გზებით ქალაქი დაკავშირებულია სომალის ქალაქებთან — ჰარგეისასთან (150 კმ) და ბურაოსთან (120 კმ), ასევე მეზობელი ეთიოპიის დედაქალაქ ადის-აბებასთან (790 კმ). 1998 წლიდან დაწყებული, როდესაც ერიტრეამ ეთიოპია-ერიტრეის კონფლიქტის შედეგად ეთიოპიისათვის დაკეტა პორტი ასები, ბერბერას პორტი ძირითადი საექსპორტო-საიმპორტო პორტია ეთიოპიისათვის, რომელსაც არ გააჩნია ზღვაზე გასასვლელი და შესაბამისად საკუთარი პორტი. არაღიარებული სომალილენდისთვის ბერბერა უცხოური ვალუტის შემოსვლის მსხვილი წყაროა. 1970-იანი წლების დასაწყისში საბჭოთა კავშირმა ქალაქში ააშენა დიდი ასაფრენ-დასაჯდომი ზოლი საკუთარი სამხედრო-საზღვაო ავიაციისთვის, რომლის სიგრძე რეკორდულია აფრიკაში — 4140 მეტრი. 1977 წლის შემოდგომაზე ოგადენისთვის ბრძოლის დაწყების გამო პოლიტიკური სიტუაციის შეცვლის შემდეგ თანამშრომლობა საბჭოთა კავშირთან შეწყდა და მისი ადგილი მაშინვე აშშ-მა დაიკავა. ასაფრენ-დასაჯდომი ზოლი გადავიდა ამერიკელი სამხედროების მმართველობის ქვეშ და 1991 წელს სომალის დაშლამდე ამერიკული კოსმოსური შატლებისათვის იყო სარეზერვო დასაჯდომი ზოლის სიაში. დღეისათვის სამოქალაქო მგზავრობის ფრენები ხორციელდება არაბთა გაერთიანებული საამიროების, კენიის და ეთიოპიის ავიაკომპანიების მიერ. ↑ Somalia City & Town Population. Tageo.com. Retrieved on 2011-12-15.
იბერიის თემი

იბერიის თემი (ბერძ. θέμα 'Ιβηρίας) — სამხედრო-ადმინისტრაციული ოლქი ბიზანტიის იმპერიაში, XI საუკუნეში, ქართული და სომხური მიწებისგან შედგენილი ერთეული. თემი შექმნილია, ბასილი II-ის მიერ, ბაგრატიონების დინასტიის (1000–1021) დომენის ანექსიითა და რამდენიმე სომხური მიწების შემოერთებით. თემის მოსახლეობა იყო მულტიეთნიკური, ქართული უმრავლესობით. თემმა არსებობა შეწყვიტა 1074 წელს, თურქ-სელჩუკების შემოსევების შედეგად. თემი შექმნილი იყო ბასილის მიერ, დავით III-ის მემკვიდრეობის მიღების შემდეგ. 979 წელს ბარდა სკლიაროსის აჯანყების წინააღმდეგ მონაწილეობისთვის, დავითს, ბასილისაგან გადაეცა იმიერ-ტაო, თეოდოსიოპოლი, ბასიანი და მისი მომიჯნავე სომხური მიწები. თუმცა, 987 წელს ბარდა ფოკას აჯანყების შემდეგ, დავითი ფოკას მიემხრო, რამაც გამოიწვია კონსტანტინოპოლის უნდობლობა კავკასიელი მმართველების მიმართ. აჯანყების დასრულების შემდეგ, დავითი იძულებული გახდა მემკვიდრედ ბასილი II-ე გამოეცხადებინა. დავითის სიკვდილის შემდეგ (1000 წელს) მემკვიდრეობა გადაეცა ბასილ II-ს, ბაგრატ III იძულებული გახდა ეღიარებინა ბასილის მიერ მიერთებული ტერიტორიების ლეგიტიმურობა. თუმცა ბაგრატის შვილი, გიორგი I, ჯერ კიდევ პრეტენზიას აცხადებდა დავითის მემკვიდრეობაზე. გიორგი I 1014-1018 წლებში სამხრეთ ტაოში შეიჭრა. ასეთი არჩევანი განპირობებული იყო იმ დროს შექმნილი ხელსაყრელი საერთაშორისო ვითარებით. კერძოდ, ბიზანტიის იმპერიას აუჯანყდა ბულგარეთი. 1019 წელს ბასილი II-მ ბულგარელებთან ომი წარმატებით დაამთავრა და საქართველოს მეფეს სადავო ტერიტორიის დაცლა მოსთხოვა. მეფემ იმპერატორის მოთხოვნაზე უარი განაცხადა, რასაც მოჰყვა საქართველოს დამარცხება ბიზანტია-საქართველოს ომში (1021-1023). 1023 წელს გიორგი I იძულებული გახდა ზავის მძიმე პირობებს დასთანხმებოდა. იმიერტაო ისევ ბიზანტიას დარჩა. ბასილიმ მიღებული მიწებისგან იბერიის თემი შექმნა, დედაქალაქი კი თეოდოსიპოლისი გახდა. საქართველო-ბიზანტიის ომი (1021-1023) Toumanoff, Cyril., Studies in Christian Caucasian History, Georgetown University Press, Washington, 1967. Arutyunova-Fidanyan, Viada A., Some Aspects of the Military-Administrative Districts and Byzantine Administration in Armenia During the 11th Century, REArm 20, 1986-87: 309-20. ↑ Rapp, Stephen H. (2003), Studies In Medieval Georgian Historiography: Early Texts And Eurasian Contexts, p. 414. ↑ Lang, David Marshall (1966), The Georgians, pp. 109-110. Praeger Publishers.
მოვაკანი (მრავალმნიშვნელოვანი)

საკუთარი სახელი მოვაკანი შეიძლება აღნიშნავდეს: მოვაკანი — ქალაქი მტკვრისა და ალაზნის შესართავთან მოვაკანი — ისტორიული მხარე, დაარსებული მოვაკანოსის მიერ